Gemeng Dippech
D' ass eng vun den  lëtzebuergesche Gemengen. Se läit am Kanton Capellen. De Chef-lieu vun der Gemeng ass d'Uertschaft .

Geographie 
D'Gemeng Dippech läit am Kanton Capellen tëscht de Gemenge Garnech a Mamer am Norden, Bartreng am Osten, Reckeng op der Mess a Suessem am Süden, a Käerjeng am Westen.

Eng Partie vun der Gemeng läit op engem grousse Plateau, deen deelweis d'Waasserscheed tëscht dem Rhäin- an dem Meusebaseng mécht, mat dem héchste Punkt an den Ierwenhecken am Nordweste vun der Gemeng op 378 Meter.

Vun der Gemengefläch sinn 303 ha Bëscher, an 28 ha Akerland oder Wise sinn am Besëtz vun der Gemeng.

Uertschaften an der Gemeng 
 Dippech
 Betteng op der Mess
 Schuller
 Sprénkeng

Zu der Gemeng gehéiert och den Uertsdeel Dippecher Gare.

Geschicht 
D'Dierfer Dippech, Betteng, Schuller a Sprénkeng goufen am Mëttelalter fir d'éischt ernimmt.

1795 goufen d'Éisträichesch Nidderlanden, zu deenen deemools och Lëtzebuerg gehéiert huet, vu franséische Revolutiounstruppen eruewert. Lëtzebuerg an déi aner Territoirë goufe vun der neier franséischer Republik annexéiert, an déi véier Dierfer sinn an der Gemeng Dippech regruppéiert ginn.

Wärend dem Zweete Weltkrich ass d'Gemeng net zerstéiert ginn. Den 9. September 1944 hunn amerikanesch Truppen d'Gemeng vum däitsche Besatzer befreit, een Dag virun der Stad Lëtzebuerg.

Dippech ass zanter 1973 mat Landiras aus dem franséischen Departement Gironde jumeléiert.

Wopen

Bevëlkerung 

Am Joer 11 vum Republikanesche Kalenner (1802-1803) hat d'Gemeng 705 Awunner, dorënner 169 zu Betteng (24% vun der Gemengebevëlkerung), 262 zu Dippech (37%), 86 zu Sprénkeng (12%) an 188 zu Schuller (27%).

2015 hu 4.122 Leit an der Gemeng gewunnt, dorënner 1.172 zu Betteng (28%), 993 zu Dippech (24%), 528 zu Sprénkeng (13%) an 1.429 zu Schuller (35%).

Politik 
De Gemengerot vun Dippech gëtt zanter 2005 nom Proporz-Walsystem gewielt. E setzt sech aus 11 Conseilleren zesummen.

Zesummesetzung 
 
.

Buergermeeschteren 

 1844: Nicolas Schumacher
...
 1897-1944: Edouard Kirsch
 1945: Jean Urbany
 ...
 19..- 2005: Claude Bosseler (CSV)
 2005-2009: Ady Hahn (LSAP)
 2009-2011: Claude Bosseler (CSV)
 2011-2012: Ady Hahn (LSAP)
 2012 - haut: Manon Bei-Roller (LSAP)

Perséinlechkeeten aus der Gemeng Dippech 
 Claude Bosseler (*1953), laangjärege Buergermeeschter
 Jean-Baptiste Didier (*1834), Politiker, gebuer zu Dippech
 Laurent Didier (*1984), Vëlossportler an Olympionik
 Roger Gilson (1947-1995), Vëlossportler an Olympionik
 Ady Hahn, Buergermeeschter
 Jean Pierre Kirsch (1861-1941), Priister, Kierchenhistoriker an Archeolog
 Camille Pauly (1923-1969), Resistenzler, Politiker an Auteur, gebuer zu Dippech
 Tom Wirtgen (*1966), professionelle Vëlossportler

Interkommunal Syndikater 
D'Gemeng Dippech ass Member vu follgenden interkommunale Syndikater:

Veräinsliewen 
An der Gemeng Dippech sinn eng Rei Veräiner aktiv, dorënner verschidde Chorallen a Museksveräiner, d'Dippecher Dachsen (Guiden a Scouten), de Kabarä PEPpERONI, de Land Rover Club Lëtzebuerg an d'Hëllefsorganisatioun Dippech hëlleft.

Am Sportberäich gëtt et den Tennis Club Dippech, d'Union Cycliste Dippach, de Bettener Reitclub an den FC Étoile Sportive Schouweiler.

Kuckeswäertes 
 Méchelskierch zu Betteng op der Mess
 Kierch Dippech
 Kierch Schuller
 D'Kierch Sprénkeng aus dem 18. Joerhonnert mat dem Tuerm vun der fréierer Kierch.

Kuckt och

Um Spaweck 

 Offiziell Säit vun der Gemeng Dippech
 D'Gemeng Dippech op der Websäit vum Syvicol
 D Schoulen aus der Gemeng Dippech

Dippech